9. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 3291 της 31 Ιαν./11 Φεβρ. 1969 (ΦΕΚ Β΄ 98) Περί καθορισμού προσόντων διορισμού εις θέσιν Α΄ Κατηγορίας Πανεπιστημίου Αθηνών. (Αναδημ. ΦΕΚ Β΄ 286 της 28 Απρ. 1969). Έχοντες υπ’ όψει: α)Το άρθρ. 7 παρ. 5 του από 23/31.12.1955 Β.Δ/τος «περί εφαρμογής του Υ.Κ. επί των υπαλλήλων Ν.Π.Δ.Δ.» και β)την υπ’ αριθ. 288/18.7.1968 σύμφωνον γνώμην του Ανωτάτου Συμβουλίου Δημοσίων Υπηρεσιών, αποφασίζομεν: Καθορίζομεν τα ειδικά τυπικά προσόντα διορισμού εις τον εισαγωγικόν βαθμόν των δια της υπ’ αριθ. 118919/15.11.1958 (ΦΕΚ 307 Β΄) υπουργικής αποφάσεως προβλεπομένων θέσεων του Α6 Κλάδου Ιατρών του Πανεπιστημίου Αθηνών, ως εξής:Πτυχίον Ιατρικής, ειδικότητος Γενικής Παθολογίας και πενταετής τουλάχιστον πρακτική εξάσκησις. Καταργείται η διάταξις του εδαφ. 7 του άρθρ. 2 της υπ’ αριθ. 118919/15.11.1958 αποφάσεως ημών «περί διαρθρώσεως των τακτικών θέσεων υπαλλήλων του Πανεπιστημίου Αθηνών». Η παρούσα δημοσιευθήτω δια της Εφημερίδος της Κυβερνήσεως. 